Държавен вестник, бр. 10, 2011 г., стр. 114

СТР.  114	
Д Ъ Р Ж А В Е Н  В Е С Т Н И К 	
БРОЙ  10
§ 18. В чл. 58, ал. 5 след думите „по чл. 117, 
ал. 2“ се добавя „от закона“.
§ 19. В чл. 60, ал. 4 се правят следните 
изменения и допълнения:
1. Точка 3 се изменя така:
„3. правоприемникът притежава копие на 
митнически документ, удостоверяващ вноса 
по чл. 16 от закона, в който преобразуващият, 
отчуждителят или апортиращият е посочен като 
вносител и данъкът е внесен по реда на чл. 90, 
ал. 1 от закона – в случаите, когато преобра­
зуващият, отчуждителят или апортиращият е 
вносител;“.
2. Точка 4 се изменя така: 
„4. правоприемникът притежава копие на 
митнически документ, удостоверяващ вноса 
по чл. 16 от закона, в който преобразуващият, 
отчуждителят или апортиращият е посочен като 
вносител, и протокол по чл. 117, ал. 2 от закона, 
издаден от преобразуващия, отчуждителя или 
апортиращия – в случаите, когато данъкът е 
изискуем от вносителя по реда на чл. 57, ал. 1 
и чл. 58, ал. 2 от закона;“.
3. В т. 5 след думите „по чл. 117, ал. 2“ се 
добавя „от закона“.
4. В т. 7 след думите „по чл. 114“ и след 
думите „по чл. 117, ал. 2“ се добавя „от закона“.
§ 20. В чл. 61, ал. 6 след думите „е начис­
лило данък по“ се добавя „чл. 82, ал. 2, т. 3 и“.
§ 21. В чл. 72, ал. 3 думите „където е регис­
триран или подлежи на регистрация акредити­
раният представител“ се заменят с „по чл. 8 от 
Данъчно-осигурителния процесуален кодекс на 
чуждестранното лице“.
§ 22. В чл. 74, ал. 2 се правят следните 
допълнения:
1. В т. 1 след думите „чл. 96, ал. 1“ се добавя 
„и чл. 100, ал. 1“.
2. В т. 3 след думите „регистрация по“ се 
добавя „чл. 97а и“.
§ 23. Създава се чл. 79а:
„Издаване на фактура или известие към 
фактура от името и за сметка на доставчи­
ка – самофактуриране
Чл. 79а. (1) В случаите по чл. 113, ал. 11 
от закона получателят по доставката може да 
издава фактура или известие към фактура от 
името и за сметка на доставчика – данъчно за­
дължено лице, ако има предварително писмено 
споразумение за това между двете страни. В 
тези случаи доставчикът не се освобождава от 
отговорност за задълженията по отношение на 
документиране на доставките и свързаните с 
това задължения по закона и този правилник.
(2) В случай на неиздаване на фактура от 
получателя в уговорения в споразумението 
срок в законоустановения срок доставчикът е 
длъжен да документира, декларира и отчете 
доставката.
(3) Споразумението по ал. 1 съдържа най-
малко следната информация:
1. име, адрес и идентификационен номер за 
целите на ДДС на получателя;
2. име, адрес и идентификационен номер за 
целите на ДДС на доставчика;
3. срок, за който се сключва споразумението;
4. съгласие на доставчика да приема фак­
турите, издавани от получателя от името и за 
сметка на доставчика; 
5. начин, по който доставчикът ще уведо­
мява получателя за неприемане на издадените 
от получателя от негово име фактури; 
6. съгласие на доставчика да не издава 
фактури за доставките, обхванати от споразу­
мението, освен в случаите на ал. 2;
7. задължение на доставчика за незабавно 
уведомяване на получателя при прекратяване 
на регистрация по ДДС или при преобразуване 
на търговското дружество по реда на глава 
шестнадесета от Търговския закон или при 
прехвърляне на предприятие по реда на чл. 15 
от Търговския закон или прехвърляне на фирма 
на едноличен търговец по реда на чл. 60 от 
Търговския закон и реда за уведомяването и 
приемането на същото.
(4) Ако в споразумението не е предвидено 
друго, доставчикът следва изрично да потвърди 
на получателя приемането на издадената при 
условията на самофактуриране фактура или 
известие към фактура.
(5) Ако в споразумението не е предвидено 
друго, погрешно съставени или поправени до­
кументи при самофактурирането се анулират 
по реда на чл. 116 от закона от получателя по 
доставката. За погрешно съставени се смятат 
и издадените от получателя фактури и известия 
към тях, които не са приети от доставчика, в 
съответствие с предвидения за това ред. 
(6) Споразумение могат да сключват само 
регистрирани по закона лица, за които са на­
лице едновременно следните условия:
1. установени са на територията на страната; 
2. извършват независима икономическа 
дейност не по-малко от две години преди 
сключване на споразумението;
3. не е налице обстоятелство по чл. 176а, 
ал. 1 от закона.
(7) Получателят по доставката не може да 
делегира издаването на фактурата или извес­
тието към фактурата на трето лице. 
(8) Срокът, за който се сключва споразу­
мението, не може да е по-дълъг от 12 месеца. 
(9) Самофактуриране не се прилага за след­
ните доставки: 
1. с поетапно изпълнение; 
2. за които получателят по доставката е лице 
платец на данъка; 
3. на финансови услуги по чл. 46 от закона; 
4. на застрахователни услуги по чл. 47 от 
закона;
5. за които е приложима нулева ставка на 
данъка.